Amerika je suočena s dosad neviđenom opasnošću.
Vrijeme je da se pokažu pravi domoljubi.
Pokrenite se.
Danas krećemo u obračun.
Ne mogu više šutjeti o zabrinjavajućem stanju u Washingtonu.
Kao potpredsjednik koji je prisegnuo da će štititi našu republiku
ne mogu šutke dopustiti…
Tiraninu!
Korumpiranom autokratu u janjećoj koži
koji bi saveznim državama oduzeo moć da ostvari svoj radikalni plan.
Teško je to priznati. On je moj predsjednik.
Ali Garfield nije pošten prema onima koji su mu donijeli pobjedu.
Nema ni trunke odanosti.
Prekršio je svako obećanje.
-„Svako obećanje.” -Tako je.
Je li ga itko od vas u posljednje vrijeme vidio?
Slobodno me citirajte. Tko ga jebe.
Predsjednik sad izbjegava sve američke građane
i izdaje dekrete iza zatvorenih vrata svoje velike Bijele kuće.
Zamislite.
Nekoliko mjeseci bio sam potpredsjednik.
Pozivam svakog poštenog i pobožnog građanina da se oglasi.
Da odmaršira do Pennsylvania Avenuea i traži od svog tobožnjeg predsjednika
da ispoštuje svoje obveze.
Pošaljite mu poruku.
Jasno i glasno.
Da ne može ignorirati narod!
GROM U PREDSJEDNIKA
Sve se ovo događa zbog luka! Ostavite New Yorku šefa carine!
Conkling će opozvati svoje pse.
Premoćan je neprijatelj.
Onemogućit će sve državne funkcije
dok ne povučete svog kandidata.
Vi ste najmoćniji ljudi u Kongresu! Conkling vas jednom ružno pogleda i…
Ti potičeš neslogu!
Ti uništavaš ovu stranku
zbog neke svoje osobne osvete!
Želiš da ti izbijem zube?
-Stvarno? Nasilje? -Rado ću ti udovoljiti. Ali ne sad!
Jer sad imamo posla, gospodo!
Odradite svoj posao!
Gospodo! Smirite se isti čas!
Inače ću vas zauvijek izbaciti iz ove zgrade!
To uključuje i vas, g. tajniče.
Ovako.
Prisegnuo sam da ću iskorijeniti trulež u našoj vladi.
Klijentelizam, pokroviteljstvo, kako god.
To ne valja.
Neradnici kradu novac poreznih obveznika za poslove koji i ne postoje!
Izabrani dužnosnici drsko prodaju utjecaj kao na dražbi!
Demokracija tako neće opstati.
To je pogrešno i svi mi to znamo.
Ovo je naša borba.
U dalekoj budućnosti svima će nam suditi prema onome što danas učinimo.
Pitam se što će govoriti o nama.
Obustavite sve rasprave u Senatu do izglasavanja Robertsona za šefa carine.
Što?
-Smije li to učiniti? -Odlučio sam. Neću posustati.
-Idem do žene. Ugodan dan. -Čekajte! Predsjedniče!
Predsjedniče, pa…
Niste li ih vi trebali pridobiti, budale?
Priklonili su se drugoj strani.
Ma stvarno?
Onda ću ih ja prikloniti vama.
Svaki senator koji podrži Garfielda može se oprostiti od politike.
Možda bi ljudi bolje reagirali na empatiju nego na prijetnje.
Želim se objesiti kad čujem tvoj glas. Eto ti empatije.
Van!
Hajde, idemo.
Sve se počinje raspadati.
Što ti misliš?
Ti si pametnija od svih njih.
Je li položaj šefa carine stvarno toliko važan?
Isplati li se potrošiti sav kapital na jednom bojištu?
To su luke, klijentelizam. To je moja jedina ostavština.
Ne! Ljudi te vole.
Zar ne znaš da si najpopularniji čovjek u New Yorku?
Neovisno o klijentelizmu.
Ulični prodavači na svakom uglu
učinit će sve samo da se rukuju s tobom.
Ljudi nazivaju djecu po tebi jer ti se dive.
To se u trenu može promijeniti.
Imaš loše mišljenje o drugim ljudima i o njihovim motivima.
Dobar vođa zna kad treba ići u rat, a kad treba tražiti mir.
Znate, gđo Sprague…
bez vas bih stvarno bio izgubljen.
Baš sam zato…
prekinula s guvernerom.
Danas.
Spremna sam.
Ne želim cijeli život živjeti u sjeni.
Ne.
Tvoj će muž mene okriviti.
Napast će me u novinama
u trenutku kad trebam svu moguću podršku.
Samo ti je to bitno?
Kate, imam obitelj u Albanyju.
Juliju i našu kćer.
Pa baš se i ne skrivamo.
Cijeli Washington zna za nas.
Da.
To neće proći u Albanyju.
-Želiš da se odreknem mjesta u Senatu? -Obojica moramo dati ostavke, Tome.
Ali volim biti senator.
Bez brige. To je samo privremeno.
Samo želimo sjebati onog šupka koji nam se protivi.
Odstupimo li, demokrati će imati većinu i izgubit ćemo kontrolu.
Da, na nekoliko tjedana.
Tada će vladati kaos.
Samo ćemo gledati kako se Garfieldov plan urušava.
A onda će nas prijatelji iz New Yorka ponovno jednoglasno izglasati.
Ušetat ćemo natrag u Senat kao pobjednici,
s novim mandatom
i oslabljenim predsjednikom koji nam se baca pod noge, Tome.
Pokazat ćemo mu da se ne može ni posrati bez odobrenja New Yorka.
Prva poslanica Korinćanima, 15,42.
„Sije se u raspadljivost,
uskršava u neraspadljivosti.
A ovo kažem, braćo,
da tijelo i krv ne mogu baštiniti kraljevstva Božjeg.
Svi nećemo usnuti,
ali svi ćemo se promijeniti.
Iznenada, u trenutku oka, u posljednjoj trubi;
jer će zatrubiti,
i mrtvi će uskrsnuti.
Gdje je, smrti, pobjeda tvoja?
Gdje je, smrti, žalac tvoj?
A žalac je smrti grijeh,
a sila je grijeha zakon.”
Što ti znaš o Kristu?!
Ovaj grad svakog je dana sve čudniji.
Garfielde!
Trebamo razgovarati. Neću više čekati.
Naravno.
Smijem li se malo pakirati dok razgovaramo?
Već jako kasnim.
Odlaziš ranije?
Vodim Crete u Monmouth da se ondje nastavi oporavljati.
Dr. Edson preporučila je blaži zrak.
Obala je za to dobra.
Odveo sam Nellie onamo kad se razboljela.
Oprosti, Chesteru. Nikad te nisam pitao za nju.
Zanimljiva je to stvar.
I moji najbliži prijatelji rijetko spomenu moju pokojnu ženu, pa…
Nema veze!
Nisam zato došao.
-Izvoli. -Ne, ako nemaš ništa protiv…
Sigurno si čitao novine. Znaš da sam te kritizirao.
Da, to mi zvuči poznato.
Da?
Dobro.
S obzirom na to
podnosim ostavku na položaj potpredsjednika.
Hvala.
Ne prihvaćam je.
-Što? -Neću prihvatiti tvoju ostavku.
Bar ne zasad.
Stvarno bih volio da ovom poslu daš još jednu priliku.
Čekaj. Ne, mislim da ne shvaćaš…
Otvoreno sam te izdao. Izvrijeđao sam te pred novinarima.
Onda se sljedeći put javi meni prije nego što izađeš u javnost.
Mislim da je moja dužnost objasniti ti da bi mi stvarno trebao dati otkaz.
Stvarno sam loš potpredsjednik.
Nisi uvijek.
Nisi odbio moje druge kandidate u Senatu kad si mogao.
Nisam ih ni prihvatio.
Nisam ni došao u Capitol!
Da, ali i to je nešto, zar ne?
Nemamo iste svjetonazore! Ja se slažem s Conklingom.
Za dva dana otići ću u Albany kako bi ponovno izabrali njega i Platta.
Čuj, moraš postupiti prema svojoj savjesti.
Ne shvaćam koji je tvoj plan!
Nikako mi nije jasno!
Nema nikakvog plana.
Dao si mi do znanja koji su tvoji stavovi.
Trenutačno sam tvoj vođa i moja je dužnost promijeniti ih.
Neće se promijeniti!
Neće napredovati! Oni su fiksni! Vječni!
Ne budite stranac, g. Arthur. Moja su vam vrata otvorena.
U kurac!
Napokon! Nogirao si tog seronju.
Ne.
Dat ću mu još jednu priliku.
Što? Najgori je potpredsjednik dosad.
Možda, ali mislim da duboko u njemu ima dobrote.
Osim toga, samo on zna
gdje je zakopan veći dio naših saveznih prihoda.
Da, to bi bilo lijepo opet vidjeti.
Zar ne?
Čovječe.
Kad su se oni toliko sprijateljili?
Stvarno?
Bože.
Imao si posla.
Kad si se zadnji put naspavao?
Ne znam što da radim. Conkling je jednostavno premoćan.
Svakome u Albanyju kupio je položaj.
Ovo je glasanje jedan veliki igrokaz.
On i Tom Platt za nekoliko dana opet će biti u Senatu.
Tražit će moju glavu na kolcu.
Vjerojatno.
Možda ništa ne mogu promijeniti.
Što ako ugrozim svoje kandidate, poštene ljude?
Prokockat ću ih u uzaludnom ratu.
-Vidjet će da se netko borio za pravdu. -I usput izgubio položaj predsjednika.
Onda dobro da nisi ni htio biti predsjednik.
Daj mi to.
Mollie me može sama odvesti u Monmouth.
Ti ostani u Washingtonu i pokaži im da se ne bojiš bitke.
Ako misliš da ću napustiti svoju ženu…
Preživjet će tjedan dana. Dođi kad ovo završi.
DOBRO DOŠAO KUĆI U ALBANY, ROSCOE CONKLING!
-Roscoe, zadovoljstvo mi je. -I meni.
Williame, hvala ti za transparent.
Ništa.
Seljačine usrane. Znaju oni tko ih hrani.
-Što je? Zašto se smiješ? -Nisi čuo za Toma?
Svi govore o njemu.
Zašto? Dosadan je kao vreća sijena.
Šuška se da su noćas u Delavan Houseu
naši prevrtljivi rivali zatekli Platta na djelu.
Bio si jako zločest, Thomase.
Neka djevojka treba ti očitati bukvicu.
Nisam mislio da je takav.
Čuj, s nekim ljudima nikad ne znaš.
Riješi ga se.
Što?
Jednu noć nije mogao držati kurac u hlačama.
Sad mu se cijela delegacija ruga.
Ma daj. To je bezazlena zabava.
Sad je klaun. Klaun i preljubnik.
Takvi ljudi ne mogu se vratiti u Senat.
Ako se ne udaljimo od njega, povući će nas za sobom.
Poznajemo Toma 20 godina.
Kum sam njegovoj djeci.
Uvijek je bio uz nas i naš je prijatelj.
Ti najbolje znaš da u politici prijatelji ne postoje.
Riješit ćemo ga se bez pompe.
Makni ga s liste i stavi nekog drugog vjernog člana.
Je li stvarno tako jednostavno?
Murtha!
Hoćeš ići u Washington?
Ovaj… Pa, cvjetovi trešnje…
Odlično. Riješena stvar.
Willie, dragi, dobro došao među velike ribe.
Sad odjebi.
Po svaku cijenu.
To je naš zakon.
I, što ima, prijatelju?
Chesteru? Nešto nije u redu?
Idemo prošetati, Tome. Samo nas dvojica.
Dobra večer, oče.
Dugo se nisam ispovjedio, ali moram nešto zamoliti Gospodina.
On te uvijek sluša.
Slobodno govori.
Dodijeljen mi je
važan i strašan zadatak, znate?
I znam da ga treba obaviti i da ga ja moram izvršiti.
Nitko drugi neće.
Ali…
Ali bojim se, oče.
Osjećam zlo koje prožima svijet.
Vidim ga.
Vidim kako se svakodnevno širi
i zaražava duše drugih ljudi.
I bojim se da će nas, ako ga se ne obuzda,
gurnuti u novi veliki rat.
Ali što je jedan život u usporedbi sa stotinama tisuća drugih
koji će umrijeti ako ništa ne poduzmem?
Ako budem preslab?
Bog mi daje smisao.
Gospodo, zadnja prilika za glasanje.
Stvarno im se ne žuri.
I ja bih uživao na njihovu mjestu.
Grupica zastupnika iz neke selendre rijetko kroji sudbinu nacije.
Predivno.
Supruge zastupnika, pretpostavljam?
Pojave se prije svakog velikog glasanja.
Julia.
Sranje.
Zaustavite glasanje!
Glasanje je već obavljeno, g. Conkling.
Ovo su rezultati.
Trideset četiri za senatora Roscoea Conklinga
i 50 za Chaunceyja Depewa!
Što je?
Jebote!
Slava mu!
DOBRO DOŠAO KUĆI!
Začepite!
Šaljite sve kandidate na izglasavanje! Sve do jednoga! Odmah!
Draga moja Crete…
mogu ti reći da smo nekako preživjeli i ovaj dan.
Conkling je sâm sebe izbacio iz Senata.
Njegov mandat i mandat Toma Platta sad pripadaju nama.
-Chauncey Depew za New York. -Elbridge Lapham za New York.
Što sad, g. Arthur?
Upravo smo izgubili šefa carine.
William H. Robertson.
Vrijeme je da izglasamo svoje ljude, damo im posla
i provedemo reformu koju smo obećali narodu.
Ova zemlja više nije Conklingov talac.
Srce mi je na mjestu prvi put otkako smo otišli iz Ohija.
Vjeruj mi, dečki mi ne daju mira.
Brojim sate do našeg ponovnog susreta.
Uvijek isti i zauvijek tvoj, Jim.
Cijeli život držim jezik za zubima i diskretno bilježim svoje pobjede.
Igrao sam na strpljenje samo da bi moje ime bilo na komadu papira.
Na komadu papira koji mi neće moći osporiti.
A sad,
na svakoj novčanici tiskanoj u Americi bit će potpis jednog crnca.
To nije sve.
Ali jest bar nešto.
Ajme meni.
Primamo upite svih novina u zemlji. Sve ih zanima kako vam je uspjelo.
-Što? -Kako ste pobijedili.
Kako ste sami uništili najmoćniju silu u politici.
Vi ste junak.
Kako? Još ništa nisam učinio.
Prošla su tri mjeseca, a nisam usvojio nijedan zakon.
Bavio sam se samo nebitnim stranačkim sukobom.
Gospodine, ako ste uspjeli nadigrati Conklinga…
Nikoga nisam nadigrao, Joe.
Vjeruj mi, ovaj nam se put posrećilo.
I to jako.
Ali dok god ima Amerike,
bit će i raznih Roscoea Conklinga.
A sad si uzmi koji slobodan dan.
Nakon toga počinje pravi posao.
-Veselim se. -Ponosan sam na tebe, Joe.
Na pravom si mjestu.
ŽELJEZNIČKI KOLODVOR POTOMAC
Nadam se da ćeš uživati u vatrometu sa svojom ženom.
-Nazdravljat ću Conklingovoj propasti. -Harriet je opet promijenila brave?
Nego što.
Roberte, sad si ministar rata. Trebao bi…
Tata?
Zaustavite ga!
Zaustavite tog čovjeka!
To je on!
Upucao je Garfielda!
-Uhvatite ga! -Upucao ga je!
-Uhvatite ga! -Eno ga!
Natrag!
Ja sam ga upucao!
Vodite me u zatvor! Sad će Chester Arthur biti predsjednik.
Republika je spašena!
-Vodite ga! -Vodite ga!
Razmaknite se!
-Rastjerajte ih! -Zaboga, dajte mu zraka!
Razmaknite se.
-Vode. -Idite po vodu.
Dr. Charles Purvis. Glavni kirurg u bolnici Freedmen.
Idite liječiti svoje ljude. Ovo je predsjednik SAD-a.
Neće biti još dugo ako mi se ne maknete s puta.
Oprostite, predsjedniče.
Metak nije izašao iz tijela.
Pošalji telegram Crete.
Neka me stave u ćeliju s pogledom na park.
Kad ovo završi, reći ću Arthuru da vas postavi za šefa policije.
Sigurno vam treba ovo.
Zaboga!
Impresivno, zar ne?
Moj pištoljčić promijenio je tijek povijesti.
Ovamo!
Sarah, neka nam netko skuha vode da mu stavimo obloge na noge.
Trebamo prokuhanu vodu. Brzo!
-Bolnica Freedmen, kažete? -Tako je.
Držite ovo.
A prije toga
bio sam u kampu Barker za vrijeme rata.
Mislim da sam jednom prošao kroz taj kamp.
Jeste, predsjedniče. Sjećam se.
Što mislite, kakvi su mi izgledi?
Nisu dobri.
Jedan naprama sto, rekao bih.
Onda ćemo dati sve od sebe.
Gospodo,
mislim da je moguće,
ali da bi preživio,
treba izvaditi metak.
Na raspolaganju ćete imati sve resurse naše nacije.
Trebam samo sondu i skalpel.
U redu je, gospodine.
Pokrpat ćemo vas.
Čini se da je metak prošao kraj prvog lumbalnog kralješka
i zaglavio se iza njega.
Mislim da je blizu.
-Doktore. -Hvala.
Trebam potpunu tišinu.
U redu je.
Očekivano je da izgubi svijest.
Razderano tkivo ili čvrst koagulat. Vjerojatno ovo drugo.
Gospodine, naštetit ćete pacijentu, a oprema nije dezinficirana.
Nemamo sad vremena za to.
Oprostite. Jeste li čitali europsko istraživanje o sterilizaciji?
Nismo u Europi!
Doktore Purvis,
nevidljivim čudovištima mjesto je u bajkama, a ne u znanosti.
Metode koje danas dovodite u pitanje spasile su tisuće života tijekom rata.
To su dokazane metode.
Jednostavno funkcioniraju.
A sad, gospodine,
imam li vašu dozvolu da nastavim pregled?
-Misliš li da je… -Ne.
Znala bih.
Cijela zemlja misli da smo ubojice.
Ubojica kaže da je to učinio za mene,
da sam ja njegov prijatelj.
Mi smo krivi.
Daj začepi, jebemti.
Neki jadnik s ulice odlučio se proslaviti.
Nakon istrage oslobodit će nas sumnje.
Netko je upucao našeg predsjednika kao da je jebeni pas lutalica.
I sigurno će umrijeti.
Možda je već umro.
To bi značilo da počinje postupak preuzimanja vlasti.
-Što? -Nemoj glumiti da ne razmišljaš o tome.
-Tukli smo se oko mandata u Senatu… -Nemoj.
Ono što smo imali u New Yorku izgradit ćemo na nacionalnoj razini.
Ne.
Odmah ću odbiti taj položaj.
Nisam sposoban biti predsjednik!
To ti je ljepota Amerike, prijatelju!
Nakon svega što smo prošli ti si toliko glup da ne možeš shvatiti
da smo dobili najveći zgoditak u povijesti ove zemlje?
Stani!
Koji ti je danas vrag?
Da budem iskren, nisam siguran.
Ali imam snažan poriv da se više ne vozim s tobom.
I što sad? Hodat ćeš sve do Washingtona?
Čovjeku katkad dobro dođe šetnja.
Isuse.
Vani je preko 35 stupnjeva, Arthure.
Srce će te odmah izdati.
Ne budi govnar i vrati se u prokletu kočiju.
Povrijedit ćeš me, Chesteru.
Pa znaš,
onda dobro da u politici ne postoje prijatelji.
Kurvin sine.
Nećeš mi okrenuti leđa!
Nakon svega što sam učinio za tebe?!
Ja sam te stvorio, jebemti!
Arthure!
Art…
Stigli ste? Hvala Bogu.
Ne miči se. Nemoj se naprezati.
Je li loše? Jako te boli?
Paluba još funkcionira, draga.
Oštećen je samo trup.
Metak je promašio važne organe. Dr. Bliss kaže da će ga uskoro naći.
Kad ga izvadi…
Sve će biti u redu.
Dobro. A gdje su dečki?
Još im nismo rekli.
-Mi ćemo. -Dobro.
U redu je.
Što ću ja s tobom?
Ostavim te samog tjedan dana…
Nema vremena.
Moramo dogovoriti detalje.
Ne.
Ne prihvaćam to.
Osjećam smrt u cijelom tijelu.
Sad sam ja ovdje i oživjet ću te.
Bori se. Borit ćeš se.
I da mi više nisi spominjao smrt.
WASHINGTON OKRUŽNI ZATVOR
Objesite ga!
Guiteau!
Što je natjeralo tog vraga Guiteaua da kupi pištolj?
Poremećen um ne možeš shvatiti.
-Je li povezan s Conklingom? -Nije.
Conkling je možda stvorio sve uvjete za Guiteaua,
ali nije sudjelovao u ovome.
Znam da to nije u redu, ali želim da svi plate za ovo.
Evo tvoje prve žrtve.
Gđo Garfield.
Bože pomozi. Putovao sam cijelu noć.
Zaboga.
Zaudaraš na kravlju balegu.
Ima smisla.
Vozio sam se do Washingtona u seljačkim kolima.
-Kako je predsjednik? Je li živ? -Živ je. Odmara se.
Ajme, hvala Bogu.
-G. Arthur… -Ne želim to.
Ništa nisam htio.
-To je bila ambicija. To je… -Chesteru, sredi se.
Ti si potpredsjednik.
Jesam vraga. Dajem ostavku.
Što ti je? Ljudi se boje.
Žele da ih mi ohrabrimo. Žele da ih ti ohrabriš.
Kvragu i ja!
Ne mogu ja to. Nisam sposoban!
Ovaj predsjednik vjerovao je u mene, a ja sam ga minirao na svakom koraku!
Bože, zgromi me!
Ja sam najobičnija prljava svinja.
Sad me dobro poslušaj, Chesteru Arthure, jebemti!
Velike nevolje u ljudima mogu probuditi plemenite i zaboravljene vrline.
Ako u tebi ima i trunke poštenja, sad je vrijeme da to pokažeš.
Što ćeš učiniti?
Dat ćeš ostavku kao kukavica ili ćeš se dovesti u red?
Dovest ću se u red, gospođo.
Promijenit ću se.
Svečano vam prisežem. Promijenit ću se.
Dobro.
Zapamtite, plaćate mi 25 dolara tantijema.
Ali dat ću popust lokalnim novinama.
Ili možda neću?
Još jednom ponavljam da nemam ništa protiv predsjednika.
Bila je to…
Bila je to nesretna politička potreba.
Moj je cilj bio ujediniti stranku i spasiti republiku.
Da, upucao sam ga. Tako bih i buntovnika koji trga zastavu.
Stotine tisuća ljudi žrtvovane su za vrijeme rata, a zašto?
Da bismo zaštitili najveću naciju.
Ja sam žrtvovao samo jednog čovjeka s istim ciljem.
Svoje razloge prepuštam Bogu i američkom narodu.
A za više konteksta potražite moj dnevnik zvan Istina,
koji će uskoro biti dostupan posvuda.
JEDAN MJESEC POSLIJE
Pokušat ćemo.
Spreman?
Idemo.
Dobro.
U redu je.
Dobro, u redu je.
Sutra ćemo pokušati opet.
Svakim je danom sve slabiji.
To je zbog svih ovih posjetitelja. Umaraju ga.
Treba zatvoriti krilo svima osim užoj obitelji.
Kad predsjednik govori, koristi dijafragmu.
Tako se pomiču jetra
i guraju metak još dublje u tijelo.
Ne pomiče li se dijafragma i kad diše?
Da, ali disanje je nježno.
Govor je nasilan.
Zdrav izljev gnoja.
Pišem Chesteru Arthuru.
On nije nimalo sličan Garfieldu. Zna tko su njegovi prijatelji.
A tko je odaniji od mene?
Ja sam ga uzdigao od nule do predsjednika.
-Charlie… -A javnost će uskoro čitati moju knjigu.
Tvoju knjigu?
Istina.
Opisujem svoja uvjerenja riječima koje će dirnuti i najveće neprijatelje.
Već desetak izdavača tražilo je prava, a ja…
Tjeram ih da se nadmeću za knjigu.
Ali ti se ponašaš kao da je ovo nekakva igra.
Pa da! Kad jest. Ovo je velika igra s pobjednicima i gubitnicima,
a prvi put u životu, Franny, ja sam pobjednik!
I naravno, sad će sve biti drukčije jer sam dovoljno poznat
da pokrenem svoju novinsku kuću The Daily Theocrat.
Uspio sam, Fran.
Uspio sam za nas.
Vidi!
Vidi ovo.
Ljudi mi svakodnevno pišu!
Nude mi podršku i novac.
Bojao sam se i mislio da sam sâm, ali oni postoje!
Oduvijek!
I sad se masovno javljaju
jer sam im ja dao nadu.
Moram ići.
Fran?
-Čuvaru? -Franny?
Čuvaru!
Hvala što ste tako brzi, prof. Grahame Belle.
Zovite me samo Bell, g. Brown.
Odvedite me k predsjedniku. Možda mu spasimo život.
Indukcijski detektor.
Detektira tragove metala u tijelu s pomoću električne struje.
-Tainteru, uključi izvor. -Da, profesore Bell.
Metak se nalazi u desnoj strani tijela.
Predsjedniče, budite ljubazni.
Dobro.
Držim vas!
Bez brige, gospodine.
Smirite se.
Molit ću vas za potpunu tišinu.
Što se događa?
Što čujete?
Nešto nije u redu.
Trebao bih čuti kuckanje, ali ovo…
Podivljao je.
Ne. Metak je ovdje, točno kako smo i rekli.
-Kraj jetara. -Doktore…
Dobro ga čujem.
Treba li ovo zvučati kao cvrčanje?
-Tainteru, isključi struju. -Ne! Još malo.
Samo trebam…
-Ne može ovo podnijeti. -Ne želim ga izgubiti.
-Doktore! -Držite pacijenta!
Dr. Bliss, odmah prestanite!
-Ja sam ovdje nadležni liječnik! -Spusti taj skalpel!
Inače ću ti ga zabiti u oko, jebemti.
Što je, dušo?
Ovo je metal.
Krevet je pun opruga. Možda su ometale…
-Možemo… -Ne.
Metak nije krivac, draga moja.
U meni sad čuči nešto drugo.
Neću moći…
Tvoja majka i ja jako smo ponosni na tebe.
Ne znam što ću bez tebe.
Dušo,
ne trebaš me.
Vjeruj mi,
ti, moja pametna i predivna kći,
bit ćeš velika osoba.
Zašto čujem da predsjednik odlazi iz Washingtona?
Želi biti kraj oceana i otići u Monmouth.
Ne. Kao njegov kirurg, odbijam.
Gledala sam kako kasapite mog muža i dosta mi je toga.
I njemu je dosta.
Za nekoliko dana naći ćemo metak.
Pažljivo birajte što ćete dalje reći, dr. Bliss.
Dosta je bilo.
Ne znam odakle krenuti.
Znat ćeš.
Vjerujem u tebe.
Znat ćeš kad vidiš pravi put.
Kao dječak sanjao sam o oceanu.
Da plovim u nepoznate krajeve kao Robinson Crusoe.
Ambiciozan san za dječaka koji nije naučio plivati.
Čuj, uvijek sam sanjao iznad svojih mogućnosti.
Da.
Zašto sam održao onaj govor u Chicagu?
Znao sam što radim
kad sam se popeo na podij.
Htio sam da znaju tko sam.
Održao si taj govor jer je tvoje srce bilo preveliko za Ohio.
Hoće li moje ime biti zabilježeno u povijesti čovječanstva?
Velikim slovima.
Ali još većim u srcima naroda.
U redu je.
Cijelu ću noć biti uz tebe.
I neka ga Bog odnese kući.
Amen.
Metak se pomaknuo ulijevo.
Nalazi se iza gušterače.
Čini se da nije oštetio nijedan organ.
Da je rana sama zacijelila.
Što ga je onda ubilo?
Sepsa.
To se vidi po apscesima u tijelu.
Infekcija.
Ne shvaćam.
Prirodno bi se oporavio da nitko nije dirao metak?
Ovaj…
Mislim da smo možda pogriješili.
Čujem da te Arthur tražio da ostaneš.
Zamisli samo.
Godinama smo se trudili.
I onda posao dobije onaj debeli šupak.
Jako je napredovao.
Stvarno.
S vremenom bi čak mogao postati dobar predsjednik.
Stvarno.
Ali ne znam može li pobijediti 1884.
Pravi si kukavički gad.
Znači, ne želiš biti dio moje liste?
Kurvin sin.
Ukrao mi je luke…
i uništio cijelu karijeru.
Neka se opet pojavi jedan takav.
Fran?
Franny?
Znao sam da ćeš doći!
Lagala sam svojoj obitelji.
Rekla sam im da nešto rješavam u New Yorku.
Samo upravitelj zatvora zna da sam ovdje.
Ali nisam mogla odoljeti. Morala sam vas upoznati.
Već smo se upoznali, gđo Garfield.
Razgovarali smo na balu na inauguraciji vašeg supruga.
Bili ste ljubazni i molim se za vašu obitelj.
Ako mislite da želim vaše molitve, grdno se varate.
Nisam vam došla dati oprost.
Sjetila sam se njegovog zadnjeg pitanja.
„Hoće li moje ime biti zabilježeno u povijesti?”
To je stvarno dobro pitanje.
I rekla sam mu da će ga povijest pamtiti.
Ali…
bilo mi je čudno to izgovoriti jer…
nisam vjerovala u to.
Lagala sam mu dok je bio na samrti.
Jer zapravo znam da ga povijest uopće neće pamtiti.
Nema razloga.
Bit će sporedna fusnota.
Nebitna zanimljivost.
„Sjećaš li se onog jadnika koji je upucan tri mjeseca nakon početka mandata?”
Neće znati kakva je bio osoba.
Ratni junak.
Slao mi je glupe ljubavne pjesme na izmišljenom latinskom.
Dubio je na glavi i pjevao pjesmice samo da bi nasmijao svoju djecu.
Ne.
Njega nitko neće pamtiti.
Amerika danas možda tuguje, ali s godinama će zaboraviti.
A ja osjećam kako iščezava.
Čak i sad.
Uskoro će biti još jedno lice na zidu.
Izgubljen u povijesti.
Ali s druge strane…
bit ćete i vi.
To je i vaša sudbina.
Ali u vašem slučaju neće biti portreta.
-Djeca neće učiti o vama. -Nemate pojma što govorite.
Imam.
Osobno ću se pobrinuti za to.
Napisali ste knjigu.
Nitko je neće objaviti. Bar ne dok su još živi oni kojima je stalo.
Nećete imati glas kad napustite ovaj svijet.
Izbrisat ću vas
kao što ste vi izbrisali moju najveću ljubav.
Ne. Ne možete. Nemate to pravo.
Već sam to učinila, g. Guiteau.
Došla sam jer sam htjela da na putu prema vješalima znate…
da će vas svi zaboraviti.
Čekajte.
Čekajte!
Udario sam prstom u vješala.
Sine.
Evanđelje po Mateju, poglavlje deseto, redak 28.
„Ne bojte se onih, koji doduše mogu ubiti tijelo,
ali duše ne mogu ubiti!
Nego se bojte onoga,
koji može dušu i tijelo pogubiti u paklu.”
Još nešto iz Evanđelja po Mateju.
„Ako se ne obratite i ne budete kao djeca,
nećete ući u kraljevstvo nebesko.”
Odlazim svom Gospodinu
Jako mi je drago
Slava mu, aleluja
Slava mu, alelu…
Spasio sam svoju stranku
Spasio sam svoju zemlju
Odlazim svom Gospodinu
Baš mi je drago
Slava mu.
Gospodine.
Hvala.
Chester Arthur proveo je ključne reforme državne službe
koje i dandanas oblikuju našu državu.
Nakon jednog mandata otišao je u mirovinu i godinu nakon toga je umro.
Godine 1884. Grover Cleveland je pobijedio Jamesa Blainea.
Prekinuo je 24-godišnji republikanski niz koji je započeo Lincoln.
Roscoe Conkling nestao je iz politike.
Umro je u Velikoj mećavi 1888. dok je hodao kući.
Obdukcijom mozga Charlesa Guiteaua ništa nije utvrđeno.
Mozak je uskladišten i zaboravljen.
MOZAK CHARLESA J. GUITEAUA
Mollie Garfield i Joe Brown vjenčali su se na trijemu koji je izgradio njen otac.
Lucretia Garfield poživjela je još 37 godina nakon muževe smrti.
Prijevod titlova: Domagoj Južnić